Document ID: /roh_data/filtered/fineweb-2-filterrobots_roh.jsonl.gz/51729

Las portas da las baselgias restan durant Pasca serradas. Per festivar Pasca na ston ins dentant betg bandunar la chasa. RTR emetta per Vus durant la dumengia da Pasca ina messa catolica.
Dumengia da Pasca
Cun: Sur Alfred Cavelti
Organista: Anna-Maria Schlosser
Chant: Flavia Walder
Lieu da registraziun: Baselgia catolica a Glion
Pasca è la festa da la levada da Jesus. Quel di è in grond di da festa per tut ils cristians. Il temp da Pasca cumenza la bun’ura da Pasca e va a fin 50 dis pli tard da Tschuncaisma. Sur Alfred Cavelti da Glion festivescha en la baselgia catolica a Glion Pasca e la levada da Jesus.